Garntangen

**Garntangen** er fysisk en tange som stikker ut i Steinsfjorden, ved Vik i Hole kommune, Buskerud. Garntangen ligger langs Holeveien (E16) nord for Gjesvalåsen og like ved tettstedet Vik, cirka 10–11 km sør for Hønefoss. Tangen består av flaberg og har lange tradisjoner som en plass der man før i tiden tørket og greide ut fiskegarn, og etter hvert også som en populær plass for sportsfiske, bading og solbading. For mange har tangen også vært et tradisjonelt utgangspunkt for det årlige krepsefisket etter edelkreps (i august) og isfiske i Steinsfjorden vinterstid.

Garntangen lå opprinnelig under den gamle storgården Nordre Gjesval (Nordigarden, gnr. 193/1), hvor den etter hvert ble husmannsplass. Husmannen som bodde der i 1865, Nils Gulbrandsen, var en 49 år gammel enkemann, husmann med jord og fisker. Plassen ble imidlertid solgt ut som en selvstendig eiendom i 1869, og kjøper var en Nils Svendsen, født i 1800 i Valdres. Bruket fikk gnr. 193/3. I dag er adressen Holeveien 1669, 3530 Røyse.


Garntangen 2018-08-21 11.50.06.jpg|Badeplassen fra flabergene ved Garntangen.
Garntangen 2018-08-21 11.50.01.jpg|Disse sitteplassene ble byttet ut med nye i 2025.
Garntangen_flaberg.jpg|Flabergene på Garntangen.


Nye_Garntangen_flaberg_1.jpg|Flabergene og den nye brygga ved Garntangen.
Garntangen_brygge.jpg|Brygga og den nye lille stranda ved Garntangen.
Garntangen_strand.jpg|Den nye stranda ved Garntangen.


## Fra kiosk til restaurant
Steinsfjorden har alltid vært et populært rekreasjonssted, sommer som vinter. Garntangen både er og har vært en populær badeplass om sommeren og et bra utgangspunkt for isfiske (spesielt pilking) om vinteren. I tidligere tiden ble dessuten isen på Steinsfjorden brøytet for ferdsel (når den var trygg) mellom Garntangen og Grantopp i Åsa.

### Gamle Garntangen
Ragnhild Elvigen (1883–1959) startet kiosk der i 1932, og hun overtok eierskapet til eiendommen i 1934. Omkring 1955/1956 satte Gunnar Elviken (1908–1997) og kona Ingeborg opp en egen kiosk på stedet (som de da leide), og ekteparet overtok også eiendomsretten til stedet i februar 1957. Kiosken ble raskt ble populær, både blant lokalbefolkningen og andre passerende langs hovedveien mellom Hønefoss og Oslo. Etter hvert ble kiosken byttet ut med et gatekjøkken med flere luker.

Morten Halstensen (1958–2018) overtok som driver (med leieavtale) av kioskvirksomheten i 1978 og utviklet etter hvert omsetningen ved gatekjøkkenet til å bli betydelig. I 2011 omsatte stedet mer enn  hamburgere og  pølser, og Morten Halstensen ble i 2012 utropt til «Århundrets pølseselger» av kjøttvareprodusenten Leiv Vidar. Etter Halstensens bortgang drev Dilovan Amouni gatekjøkkenet en tid. I 2023 ble eiendommen med rettighetene kjøpt opp av Sang Ho, som også eier og driver restauranten Salt & Pepper i Hønefoss. Han ønsket å rive den gamle bygningsmassen og bygge opp helt nytt. 

Garntangen, Hole kommune, sett fra Steinsfjorden.jpg|Gamle Garntangen
Garntangen 2018-08-21 11.48.48.jpg|Gatekjøkkenet på Garntangen som ble revet i 2024.
Riving av Garntangen, 2024.jpg|Fra rivingen av gatekjøkkenet.
Riving av Garntangen gatekjøkken, 2024.jpg|Gjenoppbyggingen tar til i 2024.


### Nye Garntangen
Nybygget åpnet dørene i mai 2025, men som et helt nytt konsept. Gatekjøkkenkonseptet er forlatt, til fordel for et enklere restaurantkonsept, men det serveres fortsatt både hamburgere og iskrem der, om enn med et mer begrenset utvalg. I dag består menyen også av asiatiske retter, tex-mex, pasta, fish'n chips, men de tradisjonelle varme pølsene, som i sin tid løftet fram kioskvirksomheten der, er ikke lenger tilgjengelige. Den nye fasiliteten har imidlertid også kapasitet til å gjennomføre sluttede selskaper og møtevirksomhet. Etablissementet har skjenkebevilling, plass til 70 gjester inne og 130 ute, og tilbyr dessuten «takeaway».

Garntangen, Hole 2025.jpg|Nye Garntangen tar form.
Nye_Garntangen_2.jpg|Nye Garntangen har spiseplasser ute, mellom seksjonene.
Nye_Garntangen_3.jpg|Uteområdene ved nye Garntangen er oppgraderte.


## Verneområdene
Langs E16 mellom Kroksund og Vik ligger et svært viktig fredet geologisk område, som inngår av Oslofeltets fossilførende bergarter, kjent som Garntangen naturminne. Fossilforekomsten i Oslofeltet som viser lagrekke fra silur, etasje 7c til etasje 10, referanseprofil. Av spesiell interesse er forekomst av bentonitter (forsteinet aske). Overgangen fra grågrønne marine sedimenter til rødlige kontinentale sedimenter er svært tydelig. Området har derfor vært populært å utforske for geologer, som har hatt tilhold der på sommerstid gjennom flere tiår. 

Utenfor Garntangen ligger Steinsfjorden biotopvernområde, et stort verneområde opprettet 22. juni 2018. Biotopvernområde strekker seg sammenhengende fra Vik langs hele vestbredden og nordenden av Steinsfjorden, like til Åsatangen i Ringerike kommune. Dessuten innbefatter biotopvernområdet Avskjæret, Småøyene, Tjulvholmen og farvannet rundt Ulvøya, Tvehjulingen, Svinøya og Amundøya. 

Et lite stykke utenfor brygga på Garntangen ligger dessuten Braksøya naturreservat, som ble opprettet alt i 1988. Hele øya er fredet, men den er populær som rekreasjonsområde for såvel isfiskere som båtfolk.

## Se også
* Garntangen naturminne
* Garntangen, vei i Hole
* Braksøya naturreservat, fredet øy i Steinsfjorden
* Steinsfjorden biotopvernområde

## Referanser